R. F. Kuang

 
Rebecca F. Kuang (sündinud 29. mail 1996) on Ameerika romaanikirjanik. 
Tema esimene romaan "The Poppy War" ilmus 2018. aastal, selle järjed "The Dragon Republic" avaldati 2019. aastal ja "The Burning God" 2020. aastal. Kuang andis 2022. aastal välja iseseisva romaani "Babel, or the Necessity of Violence". Tema viimane teos "Yellowface" on satiiriline romaan, mis ilmus 2023. aastal. Kuang omab rahvusvahelise majanduse bakalaureusekraadi koos Aasia uuringute kõrvalerialaga Georgetowni Ülikoolis ja sinoloogia magistrikraadi Magdalene College'is Cambridge'is ja University College'is Oxfordis ning õpib praegu Yale'i Ülikoolis doktorantuuris.
Kuang on kirjanikuna pälvinud ka tunnustust. "Babel" debüteeris New York Timesi bestsellerite edetabeli esikohal ning võitis 2022. aastal Blackwelli aasta ilukirjandusliku raamatu auhinna ning Nebula auhinna parima romaani eest. Lisaks on Kuang võitnud Compton Crooki auhinna, Crawfordi auhinna ja 2020. aasta "Astounding" auhinna parima uue kirjaniku kategoorias.
Noorpõlv ja haridus.
Kuang sündis 1996. aastal Guangzhous. Nelja-aastaselt immigreerus ta koos perega Ameerika Ühendriikidesse. Tema isa kasvas üles Leiyangis Hunani provintsis ja ema Hainani provintsis. Tema emapoolne vanaisa võitles Chiang Kai-sheki eest. Tema isa perekond koges Jaapani okupatsiooni Hunanis.
Kuang kasvas üles Dallases Texases ja lõpetas Greenhilli kooli 2013. aastal. Ta õppis Georgetowni Ülikoolis ajalugu, pärast meistrite turniiri võitmist köitis teda kolledži tuntud väitlusmeeskond. Ülikoolis õppimise ajal oli ta Hiinas vaheaastal, kus Kuang hakkas 19-aastaselt kirjutama teost "Poppy War". Raamat ilmus vahetult enne tema 22. sünnipäeva. Kuang lõpetas 2016. aastal Odyssey kirjutamistöötoa ja osales 2017. aastal CSSF-i romaanikirjutamise töötoas. Ta lõpetas Georgetowni välisteenistuse kooli 2018. aasta juunis. Pärast lõpetamist veetis ta suve Colorados väitluslaagrit juhendades.
Kuang õppis 2018. aastal Marshalli stipendiaadina Cambridge'i Magdalene'i Kolledžis, kus ta omandas filosoofia magistrikraadi hiina uuringutes. Järgmisel õppeaastal õppis ta Oxfordis University Kolledžis ja sai magistrikraadi kaasaegse hiina uuringutes. Kuang naasis Ameerika Ühendriikidesse 2020. aasta sügisel, et omandada Yale'i Ülikoolis doktorikraad Ida-Aasia keelte ja kirjanduse alal.
Kirjandusteosed.
Kuangi debüütromaan "The Poppy War" on Hiina sõjaline fantaasia, ilmus 2018. aastal läbi Harper Voyageri kirjastuse, "The Poppy War" on triloogia esimene raamat. 2020. aasta oktoobris lisati "Poppy War" triloogia kaks esimest raamatut ajakirja Time 100 parima fantaasiaraamatu nimekirja. 2020. aasta detsembris omandas USA filmiettevõte Starlight Media õigused Kuangi "Poppy War" triloogia kohandamiseks televisiooni jaoks.
2020. aastal kirjutas Kuang "The Poppy War" "Star Wars" universumis lühijutu "Against All Odds", mis avaldati antoloogias "From a Certain Point of View: 40 Stories celebrating 40 years of The Empire Strikes Back".
"Poppy Wari" triloogia.
"The Poppy War".
"The Poppy War"on sünge ja düstoopiline fantaasiateos, mille süžee ja poliitika saavad inspiratsiooni 20. sajandi kesksest Hiinast, kusjuures romaani konflikt põhineb teisel Hiina-Jaapani sõjal ja loo atmosfäär on inspireeritud Songi dünastiast.
"The Dragon Republic".
"The Dragon Republic" on ilmunud 2019. aastal ning on järg teosele "The Poppy War". Sisevõitluse tõttu hakkab Nikani impeerium lagunema ja hesperialased naasevad.
"The Burning God".
2020. aastal ilmunud teos "The Burning God" on teose "The Dragon Republic" järg ning viimane osa "Poppy Wari" triloogias. Rin võitleb jõududega, mis on tema riigi kodusõjani lõhestanud.
"Babel".
2021. aasta mais teatas Kuang oma neljanda romaani "Babel, or the Necessity of Violence: An Arcane History of the Oxford Translators' Revolution" ilmumisest 2022. aasta augustis. Teoses "Babel" võtab sündmustik aset 1830. aastate Inglismaal. 2022. aasta septembri teisel nädalal debüteeris "Babel" New York Timesi bestsellerite edetabeli tipus kõvakaaneliste teoste kategoorias. Kuangi "Babel" jäeti 2023. aasta Hugo auhinna nominentide hulgast välja koos Hiina-Kanada autori Xiran Jay Zhao romaaniga "Iron Widow". Auhinnatseremoonia toimus sel aastal Chengdus Hiinas ja lekkinud meilid näitasid hiljem, et üks halduritest oli soovitanud nominentide nimekirjast välja jätta raamatud, mille sisu võib Hiinas vastuoluliseks osutuda.
Selle romaani ekraaniõiguste optsioonid müüdi 2024. aasta alguses wiip stuudiole tele- ja/või filmiadaptatsiooni tegemiseks, mille produtsent on Temple Hill Entertainment.
"Yellowface".
2021. aasta oktoobris teatas Kuang, et tema viies romaan "Yellowface" ilmub 2023. aastal. Kirjastaja William Morrow and Company teatas pressiteates, et "Yellowface" jälgib „valgenahalist autorit, kes varastab avaldamata käsikirja, mille on kirjutanud edukam Aasia-Ameerika romaanikirjanik, kes suri õnnetuses, ja avaldab selle enda omana”. Romaani pealkiri "Yellowface" viitab filmitööstuse praktikale "yellowface", kus Aasia tegelaste kehastamiseks kasutatakse valgenahalisi näitlejaid.
2023. aasta mais debüteeris "Yellowface" Los Angeles Timesi kõvakaaneliste ilukirjandusteoste bestsellerite edetabelis kaheksandal kohal. 2023. aasta juuni esimesel nädalal debüteeris "Yellowface" New York Timesi kõvakaaneliste ilukirjandusteoste bestsellerite edetabelis viiendal kohal.
2024. aasta lõpus müüdi ekraaniõiguste optsioonid Lionsgate Televisionile ning Karyn Kusama pidi lavastama ja tegevprodutsendina looma sellel romaanil põhinevat potentsiaalset minisarja, mille produtsentideks on Constance Wu, Justine Suzanne Jones ja Ben Smith. 
"The Best American Science Fiction and Fantasy 2023".
Kuang oli külalistoimetaja koos veterantoimetaja John Joseph Adamsiga antoloogias „The Best American Science Fiction and Fantasy 2023“, valides välja selle köite lühijutud. Raamat ilmus 2023. aasta oktoobris ja sisaldas Sofia Samatari, Kristina Teni, Alix E. Harrowi, Stephen Graham Jonesi, Isabel Canase, Linda Raquel Nieves Pérezi, Nathan Ballingrudi, Theodora Gossi, Maria Dongi, KT Bryski, Shingai Njeri Kagunda, Susan Palwicki, Isabel J. Kimi, Samantha Millsi, SL Huangi, MKRNYILGLDi, Chris Willrichi, Kim Fu, Catherynne M. Valente ja Malka Olderi teoseid.
"Katabasis".
2023. aasta veebruaris avaldas Kuang, et Yale'i doktorantuuri omandamise ajal töötas ta ka oma kuuenda novelli kallal, milleks oli fantaasiaraamat kahest maagilisest doktorandi tudengist, kes reisivad põrgusse, et „päästa oma nõustajate hinged, et nad saaksid kirjutada oma töösoovituskirjad”.
Kirjastaja HarperCollins kirjeldab raamatut kui sünget akadeemilist fantaasiat. "Katabasis" ilmus 2025. aasta augustis.
Tulevased pealkirjad.
2023. aasta aprillis teatas ta ka, et HarperCollins on omandanud veel kaks raamatut – ajaloolise ja fantaasiaromaani.
2025. aasta aprillis lõpetas ta esimese mustandi oma seitsmendast novellist, mille nimeks on katsetuseks määratud "Taipei Story". 
Tunnustus.
2018. aastal sisaldas raamatupood Barnes &amp; Noble "The Poppy War" oma 2018. aasta lemmikute teadusulme ja fantaasia raamatute nimekirjas.
2022. aastal Kirkus Reviews ja The Washington Post nimetasid "Babelit" aasta üheks parimaks teadusulme ja fantaasia raamatuks. Amazon, NPR ja Barnes &amp; Noble nimetasid seda üldiselt aasta üheks parimaks raamatuks, olenemata žanrist.
2023. aastal ilmus Kuang Time 100 Next nimekirjas ja nomineeriti 2023. aasta Books Are My Bag Readers' auhindadele läbimurdelise autori kategoorias.
Akadeemilised loengud ja sümpoosiumid.
2020. aastal planeeriti algselt, et Kuang peab kaheksandat iga-aastast J. R. R Tolkieni loengut fantaasiakirjanduse teemal Pembroke College'is Oxfordis kuid see lükati edasi kaks aastat ülemaailmse COVID-19 pandeemia tõttu. Vahepeal osales ta virtuaalsel seminaril. Kuang pidas Tolkieni loengu päriselus 23. mail 2022. aastal.